**OBČINA RENČE-VOGRSKO PREDLOG**

**OBČINSKI SVET**

*NASLOV*

**MNENJE O UTEMELJENOSTI POKRIVANJA OBMOČJA Z RADIJSKIM PROGRAMOM ROCK RADIO LJUBLJANA**

*PRAVNA PODLAGA:*

* Sklep o uvedbi javnega razpisa za dodelitev radijskih frekvenc za analogno zvokovno radiofuzijo (Uradni list RS, št.: 53/2025)
* 104. člen Zakona o medijih (Uradni list RS, št. 110/06 - uradno prečiščeno besedilo, 69/06 - ZOIPub, 36/08 - ZPOmK-1, 90/10 - odl. US, 87/11 - ZAvMS, 77/10 - ZSFCJA, 47/12, 47/15 - ZZSDT, 22/16, 39/16, 45/19 - odl. US, 67/19 - odl. US, 49/20 - ZIUZEOP, 61/20 - ZIUZEOP-A, 82/21)
* 18. člen Statuta Občine Renče-Vogrsko Vogrsko (Uradni list RS, št. 22/12 – uradno prečiščeno besedilo, 88/15, 14/18 in 56/25),

*PREDLAGATELJ:*

Župan

*PRIPRAVLJALEC:*

Občinska uprava, župan

*OBRAZLOŽITEV:*

Agencija za komunikacijska omrežja in storitve RS je v Uradnem listu RS št. 53/25 dne 11. 7. 2025 objavila sklep o uvedbi javnega razpisa za dodelitev radijskih frekvenc za analogno zvokovno radiofuzijo. Območje pokrivanja radijske frekvence oz. sklopa javnega razpisa Trstelj 99,1 MHz sega na območje Občine Renče – Vogrsko.

Prijavitelji na razpis morajo v okviru prijave na razpis pridobiti različna mnenja, med drugim tudi mnenje pristojnega organa lokalne skupnosti o utemeljenosti pokrivanja območja z novim programom.

*RAZLOGI ZA SPREJETJE SKLEPA:*

Pozitivno mnenje Občine Renče – Vogrsko o utemeljenosti pokrivanja območja občine s ponujenim programom je namenjeno ocenjevanju ponudbe za posamezen program, s katerim se je ponudnik prijavil na navedeni predmet javnega razpisa.

*OCENA STANJA:*

Pri kandidaturi je pomembno mnenje lokalne skupnosti, saj prinese dodatne točke pri ocenjevanju ponudb. Tako se je na občino Renče - Vogrsko obrnilo več različnih radijskih postaj. Glede na to, da na občini nobeni od teh postaj ne dajemo prednosti in ob dejstvu, da lahko lokalna skupnost izda mnenja za več radijskih postaj, smo predlagali, da pozitivna mnenja izdamo vsem radijskim postajam, ki so podale vlogo. Na 13. dopisni seji so bila tako izglasovana pozitivna mnenja za štiri radijske programe, v tem času pa smo prejeli še eno vlogo.

Predlog sklepa je pripravljen po vzorcu iz razpisne dokumentacije in glede na to, da podpiramo cilj, da je tudi naša občina čimbolj medijsko pokrita.

*FINANČNE IN DRUGE POSLEDICE:*

Finančnih posledic ni.

*Predlog sklepa:*

Na podlagi 104. člena Zakona o medijih (Uradni list RS, št. 110/06 - uradno prečiščeno besedilo, 69/06 - ZOIPub, 36/08 - ZPOmK-1, 90/10 - odl. US, 87/11 - ZAvMS, 77/10 - ZSFCJA, 47/12, 47/15 - ZZSDT, 22/16, 39/16, 45/19 - odl. US, 67/19 - odl. US, 49/20 - ZIUZEOP, 61/20 - ZIUZEOP-A, 82/21) in 18. člena Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15, 14/18 in 56/25) je Občinski svet Občine Renče-Vogrsko na \_\_ . dopisni seji dne \_\_\_ sprejel naslednji

**SKLEP**

1.

Občinski svet Občine Renče-Vogrsko daje pozitivno mnenje k pokritosti območja Občine Renče – Vogrsko signalom radijskega programa Rock Radio Ljubljana.

2.

Ta sklep prične veljati takoj.

Številka: \_\_\_\_\_\_\_\_\_\_\_\_

Bukovica, \_\_\_\_\_\_\_\_\_\_\_\_

 Tarik Žigon

 Župan